Kjetil Rekdal (49) skal være på vei tilbake i trenerjobb.

Det er VG som melder dette fredag. Også TV 2 erfarer at det er den 49 år gamle profilen som har landet jobben i Kristiansand.

Rekdal har stått uten jobb siden ha ga seg i Vålerenga i 2016.

49-åringen har jobbet som ekspert for Discovery den siste tiden.

Sørlandsklubben har stått uten trener siden Mark Dempsey fikk sparken tidligere 18. mai, etter en svak start i Eliteserien.

Rekdal har tidligere trent klubber som Vålerenga (i to perioder), Lierse, Kaiserslautern, og Aalesund. Han vant Tippeligaen i 2005 med osloklubben og ledet aalesund til cupgull både i 2009 og 2011.

Start kalte tidligere fredag inn til en pressekonferanse, der det ble opplyst at klubben skulle presentere en ny hovedtrener.

Den pressekonferansen holdes klokken 20.00 fredag.

Nå tyder mye på at det er Rekdal som blir presentert.

Start ligger swom nummer 15 på tabellen i Eliteserien etter 12 runder. Klubben har plukket sju poeng så langt denne sesongen.